Diari Oficial de la Generalitat Valenciana


Sumari del DOGV 9442, del 05-10-2022 (2022/9023)

RESOLUCIÓ de 30 de maig de 2022, del director general de Política Lingüística i Gestió del Multilingüisme, per la qual accepta la renúncia a la beca per a la realització de pràctiques professionals en promoció lingüística en les dependències de la Direcció General de Política Lingüística i Gestió del Multilingüisme.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9442

Data del DOGV
:   05-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9023


Data del document
:   30-05-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 30 de maig de 2022, del director general de Política Lingüística i Gestió del Multilingüisme, per la qual accepta la renúncia a la beca per a la realització de pràctiques professionals en promoció lingüística en les dependències de la Direcció General de Política Lingüística i Gestió del Multilingüisme. [2022/9023]  
L'Ordre 87/2016, de 21.12.2016, de la Conselleria d'Educació, Investigació, Cultura i Esport, va aprovar les bases reguladores i el procediment general per a la concessió de beques per a fer pràctiques professionals en les dependències de la Direcció General de Política Lingüística i Gestió del Multilingüisme (DOGV 7945, 28.12.2016).  
  
La Resolució de 27.05.2021, de la Conselleria d'Educació, Cultura i Esport, va convocar 12 beques per a la realització de pràctiques professionals en promoció lingüística (DOGV 9097, d'01.06.2021).  
La Resolució de 17.09.2021, de la Conselleria d'Educació, Cultura i Esport, va concedir aquestes 12 beques i va constituir les borses de reserva que establia la convocatòria, per a les modalitats en què van quedar candidats sense beca (DOGV 9184, 29.09.2021).  
La Resolució d'11.02.2022, del director general de Política Lingüística i Gestió del Multilingüisme, adjudica a Alicia Borrás Girbés una beca de la modalitat C, traducció a l'anglés o de l'anglés, per a la realització de pràctiques professionals en promoció lingüística en les dependències de la Direcció General de Política Lingüística i Gestió del Multilingüisme, com a substituta d'una altra persona. Alicia Borrás Girbés va comunicar a la Direcció General, amb data 16.05.2022, que renuncia a la beca.  
Segons el que estableix la resolució de la convocatòria, correspon substituir-la amb una persona de la borsa de la modalitat C. La primera persona en la borsa, que ha acceptat la beca, és Fabio Badenes Tejedo.  
  
Per tant, d'acord amb el Decret 173/2020, de 30 d'octubre, que aprova el Reglament orgànic i funcional de la Conselleria d'Educació, Cultura i Esport, resolc:  
  
Primer  
Acceptar la renúncia d'Alicia Borrás Girbés, amb DNI \*\*\*0518\*\*, a la beca per a la realització de pràctiques professionals en promoció lingüística en les dependències de la Direcció General de Política Lingüística i Gestió del Multilingüisme.  
  
Segon  
Nomenar becari de la modalitat C, traducció a l'anglés o de l'anglés, com a substitut, Fabio Badenes Tejedo, amb DNI \*\*\*9256\*\*, candidat de la borsa de reserva, amb efecte des de l'1 de juny de 2022 i amb les condicions que estableix la Resolució de 27 de maig de 2021.  
  
Contra aquesta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Educació i Formació Professional, en el termini d'un mes comptat des de l'endemà de la publicació en el Diari Oficial de la Generalitat Valenciana, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 30 de maig de 2022.- El director general de Política Lingüística i Gestió del Multilingüisme: Rubén Trenzano Juan.